Den Vest-Sjællandske Avis, 1841-08-17
Cancellicassessor Holst, der i 1815 blev beskikket til Bogholder ved Kæmneriet her i Staden med en aarlig Gage af 1000 Rbd. Sølv, som i 1818 blev forhøiet med 200 Rbd. Sølv, og i 1824 blev suspenderet fra dette Embede paa Grund af de Oplysninger, der og hans Embedsforhold fremkom under det angaaende den i samme Aar opdagede Kassemangel hos Hovedkassens Kasserer, Secretair Lübecker, optagne Forhør, havde i et Andragende til Borger Repræsentantskabet besværet sig over, at der ikke, saaledes som i Almindelighed er Tilfældet med suspenderede Embedsmænd, blev tilstaaet ham Halvdelen af Embedets Jndtægter, men kun en mindre Understøttelse, og udbedet sig, at Repræsentanterne vilde for hjælpe ham til bedre Vilkaar. J denne Anledning indhentedes der nærmere Oplysninger fra Magistraten. Af disse fremgaaer det, at Holsts Bo i sin Tid blev taget under Skiftebehandling, da han ifølge de i Lübeckers Bo forefundne Beviser havde af denne modtaget ialt 2275 Rbd., deels Sølv deels Sedler, tillaans af Hovedkassen, og at Magistraten derhos ansaae for rettest, at hvad der kunde tilkomme ham af Gagen indeholdtes til Erstatning af Kassens Tab, der ikke kunde ventes dækket ved Boets Realisation dog blev der fra Suspensionens Dato tilstaaet Holst 200 Rbd. Sølv aarlig. Ved det Beløb af 500 Rbd. aarlig, der paa denne Maade indvandtes, blev vel den ommeldte Gield efterhaanden dækket, men da Magistraten efter de mod Holst fremkomne meget graverende Omstændigheder ansaae ham for lige ansvarlig med Lübecker for dennes hele Kassemangel, og der angaaende Holsts Embedsførelse var institueret Justitsaction, hvorunder han tillige tiltaltes for en efter det foreløbige criminelle Forhørs Slutning opdaget yderligere og væsentlig Mislighed, vedblev Magistraten at indeholde Resten af hans Gage til Afkortning i det, han endelig maatte dømmes til at betale eller ansvare til Stadens Kasse. Jmidlertid blev det i Aaret 1830 af Cancelliet tilkjendegivet Magistraten, at under disse Omstændigheder kunde Holst halve Gage ikke ligefrem tilbageholdes, men lovlig Forbud mod dens Udbetaling maatte gjøres og forfølges, og der blev derhos tilstaaet Holst fri Proces til i andet Fald at sagsøge Magistraten til den halveGages Udbetaling. Som Følge heraf blev der derpaa ved den befalede Actor og imod Magistratens Erklæring om, at den vilde være ansvarlig for Følgerne, nedlagt et saadant Forbud, som ommeldt, og dette forfulgt i Forbindelse med Sagen angaaende Holsts Ansvar til Stadens Kasse. Denne Sag henstaaer endnu upaadømt ved Landsover- samt Hof og Stadsretten, der i Mai Maaned d. Aar har reqvireret yderligere Oplysninger i den; - og Andragender fra Holst om, at hans Sag maatte blive paadømt særskilt fra Sagen mod Lübecker, og om at Spørgsmaalet, om han er ansvarlig for Kassemangelen lige med Lübecker, maa blive foreløbig afgjort ved Kiendelse, have ifølge de af Retten afgivne Erklæringe og Cancelliets Resolutioner ikke kunne tages til Følge. Ved en allerhøieste Resolution af 1831 er der fra samme Aars Begyndelse at regne blevet tilstaaet Holst 100 Rbd. aarlig foruden de ovenmeldte 200 Rbd. Efter disse Oplysninger fandt Repræsentantskabet, at det ikke kunde virke Noget for Holst i denne Sag, der, som det sees, er overladt til Domstolenes Afgjørelse. (Berl. Av.)